அந்த நேரத்தில் இந்தச் சம்பவம் பெரும் பரபரப்பை ஏற்படுத்தியது. இந்நிலையில், இன்று அவருடைய ட்விட்டர் பக்கத்தில், 'என்னுடைய பெயரில் ட்விட்டரில் இந்துக்கடவுளுக்கு எதிராக பதிவிட்டது போல வாட்ஸ்அப்பில் ஒரு படம் உலாவருகிறது. இந்துக் கடவுள்களை அவமதிக்கும் செயலில் பா.ஜ.கவே ஈடுபடுகிறது' என்று குறிப்பிட்டிருந்தார். இதுகுறித்து ஜோதிமணியை தொடர்புகொண்டபோது, "சமூக வலைதளங்களில் பா.ஜ.க-வுக்கு எதிரான சிந்தாந்தங்களைக் கொண்டவர்களைப் பற்றி தவறான கருத்துகளைப் பரப்புவதை பா.ஜ.க ஐ.டி விங் தொடர்ச்சியாக செய்துவருகிறது. இதற்காக, 1,000-க்கும் மேற்பட்டோரை பணம் கொடுத்து பா.ஜ.க மேலிடம் வேலைக்கு அமர்த்தியுள்ளது.